
Наредба за

изменение на Наредба №1 за осигуряване на обществения ред в Община Златоград, приета с Решение № Ж 147/23.03.2016 г. ( в сила от 01.04.2016г.), изменена и допълнена с Решение № Ж 379/22.12.2016 г. ( в сила от 01.01.2017 г.), изменена с Решение № Ж 774/28.06.2018г. ( в сила от 01.07.2018 г.) на Общински съвет Златоград

§ 1. Отменя се съществуващият текст на чл. 22 и вместо него се запише:

„чл.22 Собствениците/ползвателите на заведения за хранене и развлечение са длъжни да обезпечат сигурността на посетителите в обекта, както и да поставят на видно място информация за максималния капацитет (брой места) за посетители при осъществяване на търговска дейност – чрез Удостоверението за утвърдена категория или друг документ, издаден от Общинска администрация Златоград. В случаите, когато в заведение за хранене и развлечение се извършва търговска дейност, броят на клиентите не може да надвишава броя на местата за консумация, регламентиран в Удостоверението за утвърдена категория или друг документ, издаден по съответния ред.”;
§ 2. Създава се нов чл. 22а със следното съдържание:

„(1) Собствениците/ползвателите на нощни клубове и дискотеки, с режим на работа след 02,30 часа, са длъжни да вземат необходимите мерки, включително чрез осигуряване на физическа охрана, осъществявана от търговци, лицензирани за извършване на частно охранителна дейност,  и да създадат организация за недопускане в заведенията на лица с огнестрелно оръжие или друго оръжие/ножове, боксове, бухалки и др./, включително като оборудват заведенията с необходимите технически средства за откриване на хладно оръжие: камери в режим на записване, детектори за метал, както и да създадат предпоставки за безопасното им функциониране,  включително с поставянето на устройства за видеонаблюдение на входовете и търговските зали на обектите. Записите от видеокамерите следва да се съхраняват за срок не по-кратък от 30 календарни дни и при необходимост следва да се предоставят незабавно на органите на МВР.
 (2) При възникнала необходимост, с оглед конкретна преценка, органите на МВР могат да дадат задължителни предписания на собствениците/ползвателите на заведения за хранене и развлечение за въвеждане на мерки по организация на охранително-пропускателен режим в обектите, независимо от определеното им работно време. Неспазването на дадените предписания е основание за определяне на работно време до по-ранен час, в съответствие с чл. 27.”;
§ 3. Отменя се съществуващият текст на чл. 25, ал. 7 „Издадените разрешения са безсрочни” и вместо него се запише: „Издадените разрешения са със срок на действие, съвпадащ със срока на издаденото удостоверение за определената категория на туристическия обект, в съответствие със Закона за туризма”;
§ 4. Създава се нова т.3  на чл.27 със следното съдържание: „Неспазване на дадените задължителни предписания от страна на органите на МВР на собствениците/ползвателите на заведения за хранене и развлечение за въвеждане на мерки по организация на охранително-пропускателен режим в обектите.”
ПРЕХОДНИ РАЗПОРЕДБИ
§ 5. Издадените от Кмета на Община Златоград или упълномощено от него длъжностно лице, разрешения за определяне на работно време на заведения за хранене и развлечения по действието на Наредба №1 за опазване на обществения ред, хигиената и естетическия вид на населените места и на общинската собственост в Община Златоград (приета с Решение № Г41/29.01.2004г., влязла в сила в едномесечен срок от датата на приемането, изменена с Решение № Г 53/26.02.2004г., в сила от 01.03.2004г., Решение № Г 251/25.05.2005г., измененията в сила в тридневен срок след обнародването им, изменена с Решение № Д 61/29.02.2008 г., измененията в сила в тридневен срок след обнародването им, изменена с Решение № Д 88/09.04.2008 г., Решение № Д 116/27.05.2008 г., изменена с Решение № Е 216/26.06.2012 г., измененията в сила от 26.06.2012 г., отменена с § 3. от Заключителните разпоредби на Наредба №1 за осигуряване на обществения ред в Община Златоград, приета с Решение № Ж 147/23.03.2016 г. (в сила от 01.04.2016г.), изменена и допълнена с Решение № Ж 379/22.12.2016 г. ( в сила от 01.01.2017 г.), изменена с Решение № Ж 774/28.06.2018г. ( в сила от 01.07.2018 г.) на Общински съвет Златоград),  запазват действието си до 30.12.2019 г., в случай че не са променени вида и категорията на туристическия обект.
§ 6. Наредбата влиза в сила от …………..



                                В Общинска администрация Златоград функционира  Система за  управление на качеството и информационната

                        сигурност, в съответствие с изискванията на стандартите ISO 9001:2008 и ISO 27001:2005. 


